Mestský  úrad  LEVOČA
Č.p.: MP-LE/019-2013

PREDMET ROKOVANIA:     Správa o činnosti Mestskej polície v Levoči
                                                  za rok 2012

PRE:                                         Mestskú radu dňa 19. marca 2013
                                   Mestské zastupiteľstvo dňa  25. marca 2013

PREDKLADÁ:                         Mestská polícia

DOTERAJŠIE ROKOVANIE: Vedenie mesta

NÁVRH  NA  UZNESENIE:            Mestská rada berie na vedomie 
                                                   Správu o činnosti MsP  za rok 2012                                              Mestské zastupiteľstvo berie na vedomie
                                                   Správu o činnosti MsP za rok 2012

SPRACOVATEĽ:                     Mgr. Ján Novák, náčelník MsP

NA  VEDOMIE:                        primátor mesta
                                                   zástupca primátora mesta
                                                   prednosta mestského úradu
                                                   hlavný kontrolór

V Levoči dňa 15. marca 2013
Správa o činnosti mestskej polície za rok 2012

A/ Personálna oblasť:
	
Mestská polícia v Levoči pracovala v tomto zložení:
(Príslušníci MsP)

obdobie od 01.01.2012 do 31.12.2012

Mgr. Ján Novák                      	 náčelník MsP 	IČ: 010	03.07.1968	
Peter Petruška                         	 príslušník (zástupca) 	IČ: 004	28.08.1976	
Mgr. Ing. Peter Hromjak        	 príslušník MsP 	IČ: 001	22.04.1954	
Bc. Jozef Toporcer                 	 príslušník MsP 	IČ: 002	21.04.1981	
Marek Sapara                         	 príslušník MsP	IČ: 006	31.03.1975	
Róbert Jendričák                    	 príslušník MsP	IČ: 005	21.09.1973	
Rastislav Horbaľ                    	 príslušník MsP	IČ: 009	05.10.1979	
Dušan Jaroš                            	 príslušník MsP	IČ: 003	10.07.1983	
Rastislav Budziňák                 	 príslušník MsP	IČ: 008	25.10.1971	

V uvedenom období MsP pracovala v počte 9 príslušníkov MsP Levoča.

Mestská polícia mesta Levoča zabezpečovala v priebehu roka 2012 úlohy, ktoré jej vyplývajú zo zákona SNR č. 564/1991 Zb. o obecnej polícií v znení neskorších predpisov, uznesení mestského zastupiteľstva a úloh daných primátorom mesta Levoča.
Príslušníci MsP Levoča vykonávajúci službu mestského policajta počas celého hodnotiaceho obdobia roku 2012 sú držiteľmi platného osvedčenia o odbornej spôsobilosti podľa §25, zákona SNR č. 564/1991 Zb. o obecnej polícií v platnom znení. 
          Všetci príslušníci MsP sú držiteľmi platných zbrojných preukazov na držanie zbrane, platných vodičských preukazov príslušnej skupiny s vykonanými pravidelnými školeniami vodičov referentov a taktiež sa všetci podrobili psychologickým vyšetreniam pre držanie a nosenie zbrane a streliva a psychologickým vyšetreniam pre jazdu služobným motorovým vozidlom s právom prednostnej jazdy.
         Štyria príslušníci MsP študujú  na vysokej škole 1. stupňa.
         Počas celého obdobia roka 2012 v rámci možnosti rozpočtu bolo zo strany náčelníka zabezpečené vystrojenie príslušníkov MsP Levoča (predovšetkým nových príslušníkov) rovnošatou  na základe vyhlášky Ministerstva vnútra Slovenskej republiky č. 532, ktorou sa vykonávajú niektoré ustanovenia zákona Slovenskej národnej rady č. 564/1991 Zb. o obecnej polícii v znení neskorších predpisov z 24. novembra 2003, podľa §1 „Vzor rovnošaty príslušníka obecnej polície“. 
        Dôležitou súčasťou činnosti fungovania mestskej polície je aj jej materiálne zabezpečenie, ktoré je potrebné obnovovať, čo podmieňuje charakter policajnej činnosti ako preventívne – represívneho orgánu. 

V hodnotiacom období roka 2012 MsP Levoča nepredkladala preventívne projekty.
     Ako dopravný prostriedok mestská polícia má vo svojom inventári jedno osobné motorové vozidlo Škoda Fábia Combi. 

     Mestská polícia pri plnení úloh využíva krátke guľové zbrane Revolver 38 špeciál 9 mm v počte 6 ks v nadväznosti na počet príslušníkov v danom období roka. Podľa požiadavky a potreby zvyšovania počtu príslušníkov MsP budú dodatočne zakúpené ďalšie zbrane. V súčasnosti na počet príslušníkov MsP je potrebné zabezpečiť 3 ks zbraní, avšak doposiaľ sa k tomu nepristúpilo z dôvodu finančného charakteru rozpočtu MsP. 

MsP Levoča pri svojej činnosti používa dve prenosné vysielačky značky Kenwood, jednu vozidlovú vysielačku značky Kenwood a jednu vysielačku značky Kenwood na útvare MsP. Spolu štyri vysielačky.

MsP Levoča má vo svojom inventári desať technických prostriedkov k zabráneniu odjazdu vozidla (tzv. papuče). Technický prostriedok k zabráneniu odjazdu vozidla MsP Levoča v roku 2012 využívala v 157 prípadoch.    

        Mestská polícia Levoča pri plnení úloh mestskej polície nevyužíva služobného psa.

       Nasledujúce obdobie činnosti mestskej polície, jej rozširujúce sa materiálno technické zabezpečenie je potrebné chápať ako nutnosť z dôvodu zabezpečenia obecných vecí verejného poriadku, ochrany životného prostredia v meste a plnenia úloh vyplývajúcich zo všeobecne záväzných nariadení mesta, z uznesení mestského zastupiteľstva a rozhodnutí primátora mesta Levoča.

       Každá obec, mesto je svojím spôsobom špecifické a z toho dôvodu aj obecná alebo mestská polícia je špecifická. 
            Z uvedeného vyplýva, že ťažiskom činnosti mestskej polície je bezpečnosť - plynulosť cestnej premávky na území mesta a verejný poriadok. VZN mesta, občianske spolunažívanie a ostatné priestupky sú na jednej úrovni.                                                    Dôležitým faktorom ostávajú občania, ktorí môžu byť nápomocní pri informovaní MsP vo veci páchania priestupkov alebo trestných činov. 
       Každé hodnotiace obdobie je svojim spôsobom špecifické, ovplyvnené rôznymi faktormi. Podstatná časť práce ostáva na jednotlivých príslušníkov MsP Levoča, ktorí svojimi znalosťami a skúsenosťami prispievajú k plneniu úloh. 

Prechodom z dvojzmenných na trojzmenné výkony služby bola naplnená požiadavka občanov a poslancov MZ na výkon služieb v okrajových častiach mesta a taktiež je zabezpečená preventívna činnosť, hlavne v nočných, ale aj denných hodinách. Pre obdobie roku 2013 Mestská polícia bude naďalej zameriavať výkon služby v okrajových častiach mesta, taktiež v chatových oblastiach, kde pobyt občanov je celoročný a to z dôvodu predchádzania rôznym krádežiam.  	
         Ako pozitívny ohlas občanov môžeme hodnotiť prácu príslušníkov MsP v nočných hodinách, kedy občan má možnosť obrátiť sa v prípade potreby o pomoc na hliadku MsP Levoča.   
         Cieľom MsP Levoča pre ďalšie obdobie je prioritné zameranie sa na posilnenie dôvery občanov vo vzťahu k mestskej polícií a ich aktívnu spoluprácu pri plnení úloh mestskej polície najmä ochrany verejného poriadku. 

Monitorovacie stredisko obsluhy kamerového systému mesta Levoča:
(chránené pracovisko) 
         Mestská polícia využíva k svojej činnosti kamerový systém, ktorý bol spustený do prevádzky vytvorením chráneného pracoviska s 2 zamestnancami a následne bolo chránené pracovisko k 01.04.2012 rozšírené o ďalších 3 zamestnancov. K dnešnému dňu MsP Levoča vykonáva obsluhu dvanástich kamier, 10 otočných a 2 stacionárnych DOME kamier a na obsluhe sa podieľa 5 zdravotne postihnutých pracovníkov s postihnutím nad 70%, z toho 3 ženy a 2 muži. Na chránenom pracovisku  pracuje 1 zamestnanec, ktorý je od mesiaca marec 2012 práceneschopný doposiaľ. 
          Realizáciou kamerového systému sleduje Mesto Levoča možnosť poskytnúť občanom mesta, ale i jeho návštevníkom pocit bezpečia a v prípade nutnosti okamžitý zásah hliadky mestskej polície. Monitorovanie verejných priestranstiev pomocou kamerového systému predstavuje v súčasnosti vysoko účinnú prevenciu kriminality v oblasti ochrany verejného poriadku a majetku. Kamerový systém prispieva k znižovaniu percenta krádeží motorových vozidiel, alebo vecí z motorových vozidiel, bicyklov, peňaženiek, predaja drog na verejnosti a ďalších protispoločenských činnosti. V neposlednom rade kamerový systém napomáha pri objasňovaní trestnej činnosti a priestupkov pomocou archivácie záznamov. Psychologický efekt kamery spôsobuje narušiteľom verejného poriadku značné zábrany, pretože vedia, že môžu byť sledovaní a následne na základe identifikácie zadržaní. Hlavnú rolu v neposlednej miere zohráva ľudský faktor, ktorý ako taký môže techniku využiť a použiť na zabezpečenie ochrany obyvateľstva, zabezpečenie verejného poriadku a k zabezpečeniu úloh naňho kladených. Ďalšie kamery v roku 2012 neboli zakúpené. V súčasnosti je v schvaľovacom procese projekt na zníženie kriminality v meste, ktorý bol zaslaný k 15.01.2013 a kamerový systém by mal byť po úspešnom schválení rozšírený o 4 kamery v lokalite Schiesplatz v Levoči. 
B/ Vyhodnotenie pracovných činností:
     Organizáciu práce mestskej polície riadi náčelník. Za tým účelom boli spracovávané harmonogramy služieb a vykonávané pracovné porady. Mestská polícia zabezpečovala verejný poriadok v meste, ochranu majetku mesta, majetku občanov, vykonávala dohľad nad dodržiavaním všeobecne záväzných nariadení mesta, uznesenia mestského zastupiteľstva a rozhodnutia primátora mesta. V rámci svojej práce riešila priestupky ustanovené osobitnými predpismi a tiež priestupky proti bezpečnosti a plynulosti cestnej premávky.

B-1/  Finančná kalkulácia:
a/  Náklady:
Rozpočet na rok 2012 ................................................................  141 011 €
Čerpanie rozpočtu za rok 2012 .................................................   150 296 €
Percentuálne čerpanie rozpočtu  za rok 2012.............................  105,70  %
b/  Výnosy (blokové konanie)
Príjem z blokových pokút v roku 2001 .......................................      1 000.- €
Príjem z blokových pokút v roku 2002 .......................................      1 364.- €
Príjem z blokových pokút v roku 2003 .......................................      2 997.- €
Príjem z blokových pokút v roku 2004 ........................................     3 565.- €
Príjem z blokových pokút v roku 2005 ........................................     4 126,- € 
Príjem z blokových pokút v roku 2006 ........................................     3 290,- €
Príjem z blokových pokút v roku 2007 ........................................     3 107,- €
Príjem z blokových pokút v roku 2008 ........................................     1 693,- €
Príjem z blokových pokút v roku 2009 ........................................     2 198,- €  
Príjem z blokových pokút v roku 2010 ........................................     3 576.- €  
Príjem z blokových pokút v roku 2011 ........................................     3 146,- €  
Príjem z blokových pokút v roku 2012 ........................................     9 640,- €  

Čo predstavuje zvýšenie oproti roku 2011 o ................................    206,50 %
Príjem z blokových pokút 

c/  Výnosy (príjem za parkovanie) 

Príjem z výberu za parkovanie v roku 2001 ........................................ 10 221 €
Príjem z výberu za parkovanie v roku 2002 ........................................ 15 877 €
Príjem z výberu za parkovanie v roku 2003 ........................................ 17 424 €
Príjem z výberu za parkovanie v roku 2004......................................... 20 111 €
Príjem z výberu za parkovanie v roku 2005 ........................................ 21 952 €
Príjem z výberu za parkovanie v roku 2006......................................... 27 897 €
Príjem z výberu za parkovanie v roku 2007 ........................................ 28 810 € 
Príjem z výberu za parkovanie v roku 2008 ........................................ 26 646 € 
Príjem z výberu za parkovanie v roku 2009 ........................................ 23 914 €  
Príjem z výberu za parkovanie v roku 2010 ........................................ 28 415 €  
Príjem z výberu za parkovanie v roku 2011 ........................................ 26 785 €
Príjem z výberu za parkovanie v roku 2012 ........................................ 29 781 €  

Čo predstavuje zvýšenie oproti roku 2011 o ..................................  11,19   %
Príjem z výberu za parkovanie 

     Od 1.1.2009 výber za parkovanie zabezpečujú Technické služby mesta Levoča.
     Vo výbere za parkovanie nie je zahrnutá suma vo výške 8 674,- € za vyhradené parkoviska, t.j. za osobitné užívanie verejného priestranstva. 

B-2/  Priestupky:

V roku 2012 MsP v Levoči riešila spolu  857  priestupkov v blokovom konaní.
Z toho počtu bolo:
721 -  priestupkov podľa § 22 ods. 1 písm. k)  zákona SNR č. 372/1990 Zb. proti                                         bezpečnosti a plynulosti cestnej premávky
11 - priestupkov na základe  § 30  zákona SNR č. 372/1990 Zb. a VZN č. 21/2007na úseku ochrany pred alkoholizmom a inými toxikomániami
119 - priestupkov na základe  §48 zákona SNR č. 372/1990 Zb., t.j. porušení všeobecne záväzných nariadení mesta 
2 - priestupky proti verejnému poriadku podľa § 47 zákona SNR č. 372/1990 Zb. ods. 1.
3 - priestupky na základe  §49 zákona SNR č.372/1990 Zb. proti občianskemu spolunažívaniu
1 - priestupok na základe § 50 ods. 1 zákona SNR č. 372/1990 Zb. proti majetku /krádeže/. Ostatní páchatelia krádeží boli odovzdaní na riešenie OO PZ Levoča.

V blokovom konaní bolo vyriešených / z toho dohovorom    856/80 priestupkov
Celková výška zaplatených pokút .......................................   9 640,- €
Čo predstavuje nárast oproti roku 2011 o  ..........................  206,50%
Priemer pokuty na 1 doriešený priestupok predstavuje .......  11,25,- €

B-3/  Použitie donucovacích prostriedkov:

     Príslušníci MsP počas služby použili v 159 prípadoch donucovacie prostriedky. Vo väčšine sa jednalo o technické zariadenie na zabránenie odjazdu motorového vozidla. Najčastejšie sa zasahovalo na NMP, na ulici Košická, Vetrová, Ružová, Kláštorská a za Bergerákom. Bolo realizovaných 24 predvedení na OO PZ Levoča z dôvodu zisťovania totožnosti zadržaných osôb zadržaných hlavne pri krádežiach.

B-4/  Odchyt túlavých psov:

     MsP vykonala 14 odchytov túlavých psov, z ktorých v 11 prípadoch boli psy vrátené ich majiteľom, 3 psy boli dané na adopciu. MsP na základe zverejnenia osôb, ktorí zaplatili poplatok za držanie psov a následnom informovaní zo strany obyvateľov,  preverovala majiteľov prípadných neprihlásených psov v katastri mesta Levoča a to v počte 20. Ku dňu predkladania správy o činnosti MsP bol v koterci umiestnený jeden odchytený túlavý pes. V krátkom čase bude potrebné nájsť v katastri mesta Levoča vhodný pozemok na umiestnenie kotercov pre odchyt túlavých zvierat a to z toho dôvodu, že jeden koterec v súčasnej dobe  umiestnený v priestoroch technických služieb je nevyhovujúci a nepostačujúci. 

B-5/  Životné prostredie a čistota v meste:

     Pri zabezpečovaní hygieny a čistoty v meste MsP úzko spolupracuje s mestskou príspevkovou organizáciou Technickými službami. Pravidelne monitorujeme a zisťujeme nelegálne skládky a ich pôvodcov. Z 11 nelegálnych skládok sme vo všetkých prípadoch zistili pôvodcov, ktorí boli vyzvaní na ich odstránenie a následne boli riešení v blokovom konaní. Najčastejšie sa vyskytujú skládky na  sídl. Západ - garáže, Pri prameni a Rozvoj (z prerábania bytov), Potočná, Baštová pri telocvični, Nad tehelňou – medza a okolie večierky, Za Bergerákom, Za Hradbami, Predmestie, Schiessplatz, železničná stanica – rampa a budova železnice, Kláštorská  a v lokalite parkoviska Rohgrund. 
     V 5 prípadoch sme zasahovali pri praní kobercov na ulici Vysoká, Nová, Predmestie, Mäsiarska, v 12 prípadoch pri pálení trávy, alebo rôzneho domového odpadu, 3 prípady znečistenia cestnej komunikácie, v 4 prípadoch pri zistení žobrania, v 17 prípadoch pri vyhadzovaní odpadkov z kontajnerov, v 10 prípadoch pri hlasitej hudobnej produkcii, v 23 prípadoch vandalizmu a v 1 prípade zistenia exhibicionizmu. 
     Bolo zistených 17 vrakov OMV, po výzvach z verejných priestranstiev bolo   odstránených 12 vrakov motorových vozidiel a 1 autobus. 4 z nich je v riešení, držiteľom boli zaslané výzvy na odstránenie vrakov OMV a taktiež na sklách motorových vozidiel bola daná výzva na odstránenie vraku motorového vozidla z verejného priestranstva. 

B-6/  Dohľad nad dopravným režimom:

     Mestská polícia riešila 721 priestupkov proti bezpečnosti a plynulosti cestnej premávky (zákazy vjazdu,  zákazy státia, zákazy zastavenia, jazda v protismernej premávke a pod.).
     Pre spomalenie rýchlosti sú osadené spomaľovacie retardéry na ul. Novej, Vysokej,  Košickej, Štúrovej, sídlisko Západ a  na NMP. 
     Platenie za parkovanie v meste sa realizovalo predajom priamo na NMP fyzickými osobami, ako aj v predajných miestach. V hodnotenom  období bolo zakúpených 153 ks celoročných parkovacích kariet, čo je o 71 menej ako v roku 2011. Príjem mesta  za parkovanie na Námestí Majstra Pavla činil 29 781,- € .

B-7/  Ochrana obyvateľstva pred alkoholizmom:

     Prevažná časť priestupkov je pri porušovaní VZN č. 21/2007 o zákaze používania alkoholických nápojov na verejnosti. MsP zasahovala proti osobám na NMP v mestskom parku, ale aj na autobusovej stanici, v parku na nám. Štefana Kluberta, za Košickou bránou, na Schiessplatzi v lokalite Detský raj,  na sídlisku Západ, pri večierkach, v okolí športovej haly a Texonu.  Pri zásahoch došlo k zjednaniu nápravy a to prevažne vykázaním osôb z daného priestoru (219 osôb.). 
     Boli vykonané kontroly reštauračných a pohostinských zariadení na podávanie a požívanie alkoholu maloletými a mladistvými osobami so zameraním na problém záškoláctva v spolupráci s OO PZ Levoča, ÚPSVaR Levoča a oddelenia školstva pri MsÚ Levoča vykonali 2 kontroly v týchto 5 prevádzkach: Mama Mia – pizzeria, Kaviarnička, Slovenka, bufet autobusová stanica a hostinec Pri prameni – Modrá opica. Celkovo bolo kontrolovaných 98 osôb, z toho 52 mladistvých – bez zistenia používania alkoholických nápojov a 47 dospelých osôb. 

B-8/  Priestupky proti majetku:

     Za sledované obdobie MsP zistila celkovo 21 priestupkov proti majetku (krádeže). Najviac bolo drobných krádeží rôzneho tovaru v obchodných prevádzkach Billa, Lidl, krádež dreva, krádeže radiátorov z objektov a podobne.    Prichytení páchatelia boli  na základe novely trestného zákona odovzdaní na priestupkové, resp. trestné konanie Obvodnému oddeleniu PZ Levoča na ďalšie riešenie.  

B-9/  Ostatná činnosť:

a, Zabezpečovanie verejného poriadku počas akcií hromadného charakteru:
-	Silvester – Nový rok  (31. 12. 2011 – 1.1.2012),
-	Zraz turistov v Levoči (23.01.2012)
-	Parasport (26.06.2012)
-	Mariánska púť  (7. 7. – 8. 7. 2012),
-	Karpatský remeselný trh  (17.8  -  18.8 2012).    
b, Doručovanie súdnych zásielok   163,
c, Preverovanie dodržiavania termínov rozhodnutí o povolení prekopávok  28,
d, Preverovanie záberov verejného priestranstvá  23,  
e, Súdne exekúcie - doručenie rozhodnutí  97,
                              - výkon exekúcie   3,
f, Charakteristiky pre OaVP   898,
g, Poskytovanie  pomoci občanom - pri záchrane života a zdravia   7
                                                        - pri nájdení os. dokladov, peňaženky  23
                                                        - pri nájdení hľadanej osoby   2
                                                       -  nájdenie vecí  ( mobil)    6
                                                       -  otvorené motorové vozidlo   1      
h, Prezeranie záznamov z KS pre PZ         15
i,  Preventívna činnosť, prednášky               3

B-1O/  Spolupráca obecných a mestských polícii:

     Mestská polícia spolupracuje s inými MsP  pri riešení priestupkov mimo svojho pôsobenia. Náčelník MsP Levoča je členom Združenia náčelníkov mestských a obecných polícií Slovenska.       

     ZNMaOPS rieši materiály legislatívneho  a koncepčného charakteru. Aj v roku 2012 sa taktiež pokračovalo v práci na novelizácii zákona o sociálnom zabezpečení príslušníkov obecných polícii – bola podaná súdna žaloba a množstvo ďalších legislatívnych činností spojených s prácou mestských a obecných polícií na Slovensku.  
     V zmysle metodického usmernenia odboru priestupkov sekcie verejnej správy MV SR zo dňa 26.11.2010 bol zriadený informačný systém Ústrednej evidencie priestupkov ( IS USEP).
     Zistené priestupky MsP sú zaraďované cestou softwéru „Centrála“ do centrálnej evidencie priestupkov v rámci SR s termínom od 01.12.2012.
 
B-11/  Spolupráca so zložkami policajného zboru:

     MsP úzko spolupracuje s Obvodným oddelením PZ v Levoči, hlavne pri vykonávaní akcií hromadného charakteru. V 3 prípadoch  pri vykonaní represívno - bezpečnostnej akcie zameranej na ochranu obyvateľstva pred zneužívaním alkoholických nápojov podľa zákona 219/1996 Z.z., Mariánskej púti v dňoch 07.-08.07.2012, Karpatského remeselného trhu v dňoch 11.-12.08.2012, pri zabezpečovaní verejného poriadku, pri ochrane osôb pred fyzickým útokom. Taktiež pôsobila pri asistencii vyšetrovateľom trestných činov na území mesta (kontroly vozidiel),  riešení rôznych drobných krádeží, pri poškodzovaní majetku  občanov a mesta, dopravných nehodách, pri kontrole používania reflexných prvkov, pri pátracích akciách, prípadne ako nezúčastnené osoby pri objasňovaní a rekonštrukciách trestných činov. MsP spolupracovala s OO PZ Levoča aj pri riešení hromadných bitiek, na Námestí Majstra Pavla 5x, pri zabezpečovaní nočného kľudu (svadba v prevádzke  Nella, rodinná oslava vo Vegas Games Bare).  Mestská polícia spolupracuje aj so sociálnou kurátorkou Obvodného úradu v Poprade, pobočka Levoča pri šetrení a zisťovaní pobytu osôb s nariadenou ústavnou výchovou.

C/  Technické vybavenie:
     MsP má k dispozícii 1 osobné motorové vozidlo továrenskej značky Škoda Fábia Combi, EČ LE-X 051, 4 ks vysielačky Kenwood, 10 ks technický prostriedok na zabránenie odjazdu motorového vozidla,  1 ks mobilný telefón Siemens, 7 ks pút, 5 ks ochranných tyčí, 8 ks plynových paralyzérov, 6 ks elektrické paralyzéry, 6 ks revolver 9 mm, 1 ks digitálny fotoaparát Olympus VG-110, 1 ks písací stroj, 3 ks počítač Pentia s tlačiarňou, 1 ks Alco Sensor IV CM s tlačiarňou a príslušenstvom (tlačiareň zakúpená v roku 2013), 1 ks narkotizačná puška a monitorovací kamerový systém pozostávajúci z 10 otočných Dome kamier, 2 statických kamier, 4 záznamových  zariadení a 3 monitorov. 

V Levoči 15. marca 2013                                                        Mgr. Ján Novák

                                                                                                   náčelník MsP